पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर । शहर के थानों से मंथली रिश्वत वसूली के आरोपी निलंबित एसपी राजेश मीणा समेत चारों आरोपी गुरुवार को अदालत में पेश होंगे। पूर्व एएसपी लोकेश सोनवाल की जमानत अर्जी पर सुनवाई होगी। थानों से रिश्वत की बंदी वसूलने के आरोप में 2 जनवरी से न्यायिक अभिरक्षा में चल रहे मीणा, दलाल रामदेव ठठेरा, राजकुमार लुधानी तथा लोकेश सोनवाल को एसीबी पुलिस गुरुवार को अदालत में पेश करेगी।
इन सभी की पेशी एसीबी द्वारा दर्ज किए गए मामले में होनी है। इसके साथ ही अदालत सोनवाल की जमानत के लिए लगी अर्जी पर सुनवाई करेगी। मां की बीमारी का हवाला देकर अदालत के समक्ष जमानत अर्जी पेश की हुई है। एसीबी ने सोनवाल को भगोड़ा घोषित करने के बाद संपत्ति कुर्क करने की कार्रवाई भी शुरू कर दी थी। सोनवाल ने हाइकोर्ट में गिरफ्तारी नहीं करने के लिए प्रार्थना पत्र लगाया था।
अदालत ने सात दिन तक गिरफ्तारी पर रोक की राहत तो दी लेकिन सोनवाल को एसीबी के समक्ष पेश होने के निर्देश भी दिए थे। राजकुमार लुधानी को अदालत से पहले ही जमानत मिल चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn